Sepiegids: Janice, Emile op heterdaad betrap in ‘Arendsvlei’Met Maroela Media en kykNET se sepiegids kan jy weekliks ŉ voorsmakie kry van die gebeure in jou gunstelingsepie. ‘n Skermgreep uit vandeesweek se episodes van ‘Arendsvlei’. Binnelanders Weeksdae om 19:30 op kykNET Maandag 28 November Dawid en Annelize maak vrede, en At begin agterdogtig raak. Annetjie wonder oor ŉ verhouding en verduidelik vir Zee wie AB is. Jacques kry ŉ nuwe opdrag. Dinsdag 29 November Annetjie word in ongevalle opgeneem, en Jeremy is nie seker hoe om ŉ vraag te beantwoord nie. Steve ontvang ŉ vreemde oproep uit Nigerië. At deel sy vermoedens met Conrad en Annelize. Woensdag 30 November Karen sukkel om haarself ten opsigte van Nicolette te beteuel, en ŉ besoek aan Nigerië is propvol verrassings. At vertel vir Annelize alles wat hy weet, en Steve is onseker oor sy besluit. Donderdag 1 Desember Genevieve se teenwoordigheid word gevoel, en Karen word op die vingers getik oor haar houding. Tertius en Tracy het albei vreemde interaksies met Annetjie. Passie kan nie gekeer word nie. Vrydag 2 Desember Jeremy soek antwoorde oor Ewa terwyl dit al hoe moeiliker raak om nie oop kaarte met haar te speel nie. Nicolette is nie besig om vriende te maak nie en sy het ŉ duidelike agenda met Dawid. Suidooster Weeksdae om 18:00 op kykNET en 18:30 op kykNET&kie Maandag 28 November Dis ŉ nag van intense drama in die Du Plooys se huis. Dis ŉ dag van groot drama van Siya en sy hele wêreld mag dalk net in duie stort. Dinsdag 29 November Mymoena kry AB voor stok oor sy optrede by die apteek terwyl Justin met ŉ dilemma stoei. Siya kry ŉ verrassende geleentheid, maar gaan hy dit aanvaar? Woensdag 30 November Bridgette sien op teen haar eerste JPD-raadsvergadering met Tim en Nazeem. AB is weer opgewonde oor die lewe en Danni kom tot ŉ belangrike besef. Donderdag, 1 Desember Siya se dag hardloop weg met hom, maar iemand rol onverwags ŉ klip uit sy pad. Nazeem is op die oorlogspad, en Susan het ŉ gesprek wat haar laat wonder. Vrydag 2 Desember Justin is baie gespanne oor die aand se optrede en Bridgette haal alles uit om die Behardiens te beïndruk. Danni maak haar gevoelens vir Siya duidelik. Diepe waters Maandae tot Donderdae om 18:30 op kykNET Maandag 28 November In donker tye staan die gemeenskap saam, en Anja vind dit moeilik om ŉ proses aan die gang te sit. Henry se gedobbel raak ŉ probleem. Dinsdag 29 November Sanet blaker als oor die verlede uit teenoor haar pa. Anja vermoed Karla het emosionele probleme. Lettie probeer alles om Henry se dobbelprobleem onder beheer te kry. Woensdag 30 November Leon veroorsaak verdere struweling tussen Sanet en Anja. Wrywing tussen die twee oupas lei tot ŉ vuisgeveg, en die vernedering is te veel vir Karla. Donderdag 1 Desember Karla se eensaamheid dreig om haar te verswelg. Tshepo en Nina vorm ŉ nuwe band, terwyl Anja stoei met haar moeilike troebel herinneringe in die swembad. Arendsvlei Maandag tot Donderdag om 19:30 op kykNET&kie Maandag 28 November Beatrice is woedend wanneer sy uitvind wie ‘Mo’ werklik is. Lionel en Ayesha beraam ŉ skelm plan, maar gaan hulle deurdruk? Janice het ŉ nuwe werksgeleentheid vir Ruby. Dinsdag 29 November Dinge raak gekompliseerd tussen Mo en Beatrice. Petra begin verward voel oor Hein. Lionel betrap vir Janice en Emile in ŉ situasie wat te romanties lyk. Woensdag 30 November Lionel laat Emile onomwonde verstaan dat hy van Janice af weg moet bly. Mo vra, uit wanhoop, vir Beatrice om met hom te trou. Donderdag 1 Desember Jessie se ma beveel aan dat sy haar hart volg, met onverwagte gevolge. Petra baklei teen haar ongemaklike gevoelens vir Hein.